**ΕΝΩΣΗ**

**ΔΙΚΑΣΤΩΝ & ΕΙΣΑΓΓΕΛΕΩΝ**

ΠΡΩΤΟΔΙΚΕΙΟ ΑΘΗΝΩΝ

(ΠΡΩΗΝ ΣΧΟΛΗ ΕΥΕΛΠΙΔΩΝ)

ΚΤΙΡΙΟ 6 –ΓΡΑΦΕΙΟ 210

ΤΗΛ: 2132156114- FAX 210 88 41 529

Τ.Κ. 101 71

e- mail: endikeis@otenet.gr

Αθήνα, 2/02/2024

                                                         Αριθμ. Πρωτ.: 61

**ΜΕΓΑΛΗ ΣΥΜΜΕΤΟΧΗ ΣΤΗ ΔΕΥΤΕΡΗ ΕΘΕΛΟΝΤΙΚΗ ΑΙΜΟΔΟΣΙΑ**

**ΓΙΑ ΤΗΝ ΤΡΑΠΕΖΑ ΑΙΜΑΤΟΣ ΤΗΣ ΕΝΩΣΗΣ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ**

Ευχαριστούμε θερμά όλους τους συναδέλφους που αγκάλιασαν την πρωτοβουλία της Ένωσης και μετέβησαν στο Εφετείο Αθηνών καθώς και τους συναδέλφους που μετέβησαν σε διάφορα δημόσια νοσοκομεία ανά την επικράτεια για να προσφέρουν το δώρο ζωής. Επίσης, ευχαριστούμε την ιατρό και το νοσηλευτικό προσωπικό του νοσοκομείου «ΣΩΤΗΡΙΑ», που στάθηκαν αρωγοί στην προσπάθειά μας.

Ιδιαίτερα ευχαριστούμε τον Πρόεδρο και τα μέλη του Τριμελούς Συμβουλίου Διεύθυνσης του Εφετείου Αθηνών για την όλη συνδρομή τους στην προσπάθειά μας, η οποία στέφθηκε με απόλυτη επιτυχία, με συνέπεια η Ένωση Δικαστών και Εισαγγελέων να συνεχίζει να στηρίζει τα μέλη της με τη δική της ΤΡΑΠΕΖΑ ΑΙΜΑΤΟΣ.

Επαναλαμβάνουμε δε ότι η διαχείριση της Τράπεζας Αίματος γίνεται από την Ένωση και, συνεπώς, όποιος έχει ανάγκη θα επικοινωνεί με τη γραμματεία, προκειμένου να ακολουθηθεί η διαδικασία για τη χορήγηση της απαιτούμενης μονάδας αίματος, όπως ήδη έγινε από την πρώτη ημέρα δημιουργίας της Τράπεζας, δεδομένου ότι ήδη η ΕΝΔΕ χορήγησε αίμα σε αρκετές επείγουσες περιπτώσεις.

Η επόμενη προγραμματισμένη αιμοδοσία θα πραγματοποιηθεί στο τέλος Ιουνίου 2024, καθώς θα λαμβάνει χώρα δύο φορές το έτος. Ωστόσο, όποιος συνάδελφος επιθυμεί να συνδράμει την προσπάθεια αυτή μπορεί να μεταβαίνει οποτεδήποτε σε οποιοδήποτε δημόσιο νοσοκομείο για αιμοδοσία αναφέροντας ότι πιστώνεται στην Τράπεζα Αίματος της Ένωσης Δικαστών και Εισαγγελέων και στον κωδικό, που θα του γνωστοποιείται από τη Γραμματεία της Ένωσης.

Ο ΥΠΕΥΘΥΝΟΣ ΤΗΣ ΤΡΑΠΕΖΑΣ ΑΙΜΑΤΟΣ -

ΠΡΟΕΔΡΟΣ ΤΗΣ ΕΞΕΛΕΓΚΤΙΚΗΣ ΕΠΙΤΡΟΠΗΣ ΤΗΣ ΕΝΔΕ

ΜΑΝΟΣ ΦΩΤΑΚΗΣ, ΕΙΡΗΝΟΔΙΚΗΣ Β